ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 64 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 59 ലക്ഷത്തിലേറെ ഡോസ്
രോഗമുക്തി നിരക്ക് നിലവിൽ 97.53%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 30,941 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.13%
പ്രതിവാര രോഗസ്ഥിരീകരണ നിരക്ക്  തുടർച്ചയായ 67-ാം ദിവസവും 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം ഇന്നലെ 64 കോടി എന്ന നാഴികക്കല്ലു പിന്നിട്ടു. കഴിഞ്ഞ 24 മണിക്കൂറിനിടെ നൽകിയ 59,62,286 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 68,50,464 സെഷനുകളിലൂടെ ആകെ 64.05 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,57,727
രണ്ടാം ഡോസ് 83,70,851
മുന്നണിപ്പോരാളികൾ
ഒന്നാം ഡോസ് 1,83,20,921
രണ്ടാം ഡോസ് 1,31,39,739
18-44 പ്രായപരിധിയിലുള്ളവർ
ഒന്നാം ഡോസ് 24,75,08,226
രണ്ടാം ഡോസ് 2,72,63,275
45-59 പ്രായപരിധിയിലുള്ളവർ
ഒന്നാം ഡോസ് 13,02,09,298
രണ്ടാം ഡോസ് 5,40,22,975
60നുമേൽ പ്രായമുള്ളവർ
ഒന്നാം ഡോസ് 8,66,24,593
രണ്ടാം ഡോസ് 4,47,11,039
ആകെ 64,05,28,644
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 36,275 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,19,59,680 ആയി.
ദേശീയ രോഗമുക്തി നിരക്ക് 97.53% ആയി
തുടർച്ചയായ 65-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 30,941 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,70,640 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.13 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 13,94,573 പരിശോധനകൾ നടത്തി. ആകെ 52.15 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.51 ശതമാനമാണ്. കഴിഞ്ഞ 67 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2.22 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 85 ദിവസമായി 5 ശതമാനത്തിൽ താഴെയാണ്.
(Visitor Counter : 159
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: മാർച്ച് 28, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 183.26 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 15,859 പേർ; ചികിത്സയിലുള്ളത് ആകെ രോഗബാധിതരുടെ 0.04%.
കഴിഞ്ഞ 24 മണിക്കൂറിനിടെ 1,567 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,83,829 ആയി; രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ 1,270 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.29%; പ്രതിവാര രോഗസ്ഥിരീകരണ നിരക്ക് 0.26%
ആകെ നടത്തിയത് 78.73 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,32,389 പരിശോധനകൾ
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി മൗറീഷ്യസ് പ്രധാനമന്ത്രിയുമായി ചർച്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് മൗറീഷ്യസ് പ്രധാനമന്ത്രി ശ്രീ പ്രവിന്ദ് കുമാർ ജുഗ്നൗത്തുമായി ചർച്ച നടത്തി. പ്രധാനമന്ത്രി മോദിയുടെ ഗുജറാത്ത് സന്ദർശനത്തിനിടെ വിവിധ പരിപാടികളിൽ ഇരു നേതാക്കളും ആശയവിനിമയം നടത്തുന്നുണ്ട്.
പ്രധാനമന്ത്രി മോദി ട്വീറ്റ് ചെയ്തു:
"പ്രധാനമന്ത്രി പ്രവിന്ദ് കുമാർ ജുഗ്നൗത്തുമായി ഫലപ്രദമായ ചർച്ചകൾ നടത്തി. വിവിധ മേഖലകളിൽ ഇന്ത്യയും മൗറീഷ്യസും തമ്മിലുള്ള ഉഭയകക്ഷി സഹകരണം കൂടുതൽ ആഴത്തിലാക്കുന്നതിനെക്കുറിച്ച് ഞങ്ങൾ സംസാരിച്ചു."
--ND--
(Held productive discussions with PM @KumarJugnauth. We talked about further deepening bilateral cooperation between India and Mauritius across different sectors. pic.twitter.com/FTha4mIjGi
— Narendra Modi  April 20, 2022
പ്രധാനമന്ത്രിയുടെ ഓഫീസ്
പാര്ലമെന്റിന്റെ ബജറ്റ് സമ്മേളനത്തില് എല്ലാവിഷയങ്ങളിലുംതുറന്ന ചര്ച്ചയ്ക്ക് ഗവണ്മെന്റ് തയ്യാറെന്ന്പ്രധാനമന്ത്രി
രാജ്യത്തിന്റെ പ്രശ്നങ്ങള്ക്ക് ഊന്നല്; പാര്ലമെന്റിന്റെ പ്രവര്ത്തനക്ഷമതവര്ദ്ധിപ്പിക്കുകയെന്നത് ഓരോ അംഗങ്ങളുടെയുംഉത്തരവാദിത്തമെന്നും പ്രധാനമന്ത്രി
പാര്ലമെന്റിന്റെ ബജറ്റ് സമ്മേളനത്തില് ഏത് വിഷയത്തെക്കുറിച്ചും തുറന്ന ചര്ച്ചയ്ക്ക് ഗവണ്മെന്റ്തയാറാണെന്ന് പ്രധാനമന്ത്രി ശ്രീ നരേന്ദ്രമോദി ഇന്നു വ്യക്തമാക്കി. നാളെ ആരംഭിക്കുന്ന പാര്ലമെന്റ് സമ്മേളനത്തിന് മുന്നോടിയായി നടന്ന സര്വകക്ഷിയോഗത്തെ അഭിസംബോധനചെയ്യുകയായിരുന്നു അദ്ദേഹം.
രാജ്യത്ത് ഇന്ന് നിലനില്ക്കുന്ന സാമ്പത്തിക സ്ഥിതിയ്ക്കായിരിക്കണംകൂടുതല് ശ്രദ്ധനല്കേണ്ടതെന്ന ബഹുഭൂരിപക്ഷം അംഗങ്ങളുടെയും നിര്ദ്ദേശത്തെ പ്രധാനമന്ത്രി സ്വാഗതംചെയ്തു.
'' രാജ്യത്തെ ബാധിക്കുന്ന സാമ്പത്തിക സ്ഥിതിയെക്കുറിച്ച് ചര്ച്ചചെയ്യണമെന്ന് ബഹുഭൂരിപക്ഷം അംഗങ്ങളും ആവശ്യപ്പെട്ടിട്ടുണ്ട്. ഞാന് ഇതിനെ സ്വാഗതംചെയ്യുന്നു, നിങ്ങളെല്ലാം നിര്ദ്ദേശിച്ചതുപോലെ സാമ്പത്തിക പ്രശ്നങ്ങള് ചര്ച്ചചെയ്യേണ്ടത് അനിവാര്യമാണ്''.
നിലവിലെ ആഗോള സാമ്പത്തിക സാഹചര്യങ്ങളില് നിന്നും ഇന്ത്യയ്ക്ക് എങ്ങനെ നേട്ടമുണ്ടാക്കാമെന്ന് പരിശോധിക്കണമെന്ന് പ്രധാനമന്ത്രി അംഗങ്ങളോട് അഭ്യര്ത്ഥിച്ചു.
'' ആഗോള സാഹചര്യങ്ങളെ എങ്ങനെ ഇന്ത്യയ്ക്ക് അനുകൂലമാക്കി എങ്ങനെ മാറ്റാമെന്നതിനാണ് നമ്മള് ശ്രദ്ധനല്കേണ്ടത്''. അദ്ദേഹം പറഞ്ഞു.
''ഈ ബജറ്റ് സമ്മേളനത്തില്, പുതുവത്സരത്തിന്റെ ആരംഭത്തില് രാജ്യത്തിന്റെ സമ്പദ്ഘടനയ്ക്ക് നമുക്ക് ശരിയായ ദിശനല്കാന് കഴിഞ്ഞാല് അത് രാജ്യതാല്പര്യത്തിന് ഏറ്റവും മികച്ചതായിരിക്കും'', അദ്ദേഹം പറഞ്ഞു.
'' നിങ്ങള് ഉയര്ത്തിയ മറ്റെല്ലാ പ്രധാനപ്പെട്ട വിഷയങ്ങളിലും ഞാന് നിങ്ങളോട്യോജിക്കുന്നു. അത്തരത്തിലുള്ള എല്ലാവിഷയങ്ങളിലുംതുറന്ന ചര്ച്ചയുണ്ടാകുമെന്ന് പറയാന് ഞാന് ആഗ്രഹിക്കുകയാണ്''. അംഗങ്ങള് ഉയര്ത്തിയ മറ്റ്വിഷയങ്ങളെ പരാമര്ശിച്ചുകൊണ്ട് പ്രധാനമന്ത്രി പറഞ്ഞു.
ഈ സമ്മേളനത്തിന്റെയും പാര്ലമെന്റിന്റെയും പ്രവര്ത്തനക്ഷമത വര്ദ്ധിപ്പിക്കുന്നതിന് വേണ്ട സംഭാവനകള് നല്കുന്നതിനായി പ്രധാനമന്ത്രി അംഗങ്ങളോട് അഭ്യര്ത്ഥിച്ചു.
''ഇത് പാര്ലമെന്റിന്റെയും ഈ സമ്മേളനത്തിന്റേയും പ്രവര്ത്തനക്ഷമത സംബന്ധിച്ചാണ്. കഴിഞ്ഞ രണ്ടു സമ്മേളനത്തില് വര്ദ്ധിച്ച പ്രവര്ത്തനക്ഷമതയും അതിന് അനുകൂലമായ വലിയതോതിലുള്ള പൊതുജനപ്രതികരണങ്ങളുംനാം കണ്ടതാണ്. എല്ലാവിഷയങ്ങളുംതുറന്ന മനസോടെ ചര്ച്ചചെയ്യുമെന്നിരിക്കെ ജനങ്ങളുടെ പ്രതിനിധികള് എന്ന നിലയില്, ഈ സഭയുടെ പ്രവര്ത്തനക്ഷമത വര്ദ്ധിപ്പിക്കേണ്ടത് നമ്മുടെ ഉത്തരവാദിത്വമാണ്'', കഴിഞ്ഞ രണ്ടു സമ്മേളനങ്ങളെ പരാമര്ശിച്ചുകൊണ്ട് പ്രധാനമന്ത്രി പറഞ്ഞു.
(പ്രതിരോധമന്ത്രി ശ്രീ. രാജ്നാഥ്സിംഗ്, പാര്ലമെന്ററികാര്യമന്ത്രി ശ്രീ പ്രഹളാദ്ജോഷി, പാര്ലമെന്ററികാര്യസഹമന്ത്രിമാരായ ശ്രീ അര്ജുന് റാം മേഘ്വാള്, ശ്രീ. വി.മുരളീധരന് എന്നിവര്ക്കൊപ്പം എല്ലാ പാര്ട്ടികളില് നിന്നുള്ള എം.പിമാരുംയോഗത്തില് പങ്കെടുത്തു.
RS MRD
ആരോഗ്യ, കുടുംബക്ഷേമ മന്ത്രാലയം
കോവിഡ് : ആശ്വാസ സഹായത്തിന്റെ പുതുക്കിയ വിവരങ്ങൾ
17,755 ഓക്സിജൻ കോൺസെൻട്രേറ്ററുകൾ,
16,301 ഓക്സിജൻ സിലിണ്ടറുകൾ,19 ഓക്സിജൻ ഉൽപ്പാദന പ്ലാന്റുകൾ, 13,449 വെന്റിലേറ്ററുകൾ/ബൈ പാപ്പ്, ~6.9 ലക്ഷം റെംഡെസിവിർ ബോട്ടിലുകൾ, ~12 ലക്ഷം ഫാവിപിരവർ ഗുളികകൾ തുടങ്ങിയവ ഇതുവരെ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകുകയോ / അയക്കുകയോ ചെയ്തിട്ടുണ്ട്.
വിവിധ രാജ്യങ്ങളിൽ നിന്നും സംഘടനകളിൽ നിന്നും അന്താരാഷ്ട്ര സഹകരണമായി,2021 ഏപ്രിൽ 27 മുതൽ കോവിഡ് -19 ദുരിതാശ്വാസമെന്ന നിലയിൽ മെഡിക്കൽ സാമഗ്രികളും ഉപകരണങ്ങളും ഇന്ത്യാ ഗവൺമെന്റിന് ലഭിക്കുന്നു. ഇവ ഉടനടി സംസ്ഥാനങ്ങളിലേക്കും കേന്ദ്രഭരണപ്രദേശങ്ങളിലേക്കും അയയ്ക്കുന്നു / വിതരണം ചെയ്യുന്നു.2021 ഏപ്രിൽ 27 മുതൽ 2021 മെയ് 24 വരെയുള്ള കാലയളവിൽ
17,755 ഓക്സിജൻ കോൺസെൻട്രേറ്ററുകൾ,
16,301 ഓക്സിജൻ സിലിണ്ടറുകൾ,19 ഓക്സിജൻ ഉൽപ്പാദന പ്ലാന്റുകൾ, 13,449 വെന്റിലേറ്ററുകൾ/ബൈ പാപ്പ്,~6.9 ലക്ഷം റെംഡെസിവിർ ബോട്ടിലുകൾ ~12 ലക്ഷം ഫാവിപിരവർ ഗുളികകൾ തുടങ്ങിയവ റോഡ്/ വ്യോമമാർഗം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകുകയോ / അയക്കുകയോ ചെയ്തിട്ടുണ്ട്.
2021 മെയ് 23/24 ന് യുഎഇ, സിംഗപ്പൂർ, ഒന്റാറിയോ , യുഎസ്ഐഎസ്പിഎഫ്, നെസ്ലെ  എന്നിവിടങ്ങളിൽ നിന്നാണ് പ്രധാനമായും സഹായം ലഭിച്ചത്.20 ഓക്സിജൻ കോൺസെൻട്രേറ്ററുകൾ,540 ഓക്സിജൻ സിലിണ്ടറുകൾ,536വെന്റിലേറ്ററുകൾ/ബൈ പാപ്പ്/സി പാപ്പ് എന്നിവയാണ് ലഭിച്ചത്.
ദ്രുത ഗതിയിൽ ഫലപ്രദമായ വിഹിതം, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകുന്നത് നിരന്തരമായി നടന്നുവരുന്നു. കേന്ദ്ര ആരോഗ്യ മന്ത്രാലയം ഇക്കാര്യം സമഗ്രമായി നിരീക്ഷിക്കുന്നുണ്ട്. അന്താരാഷ്ട്ര സഹകരണമായി ധനസഹായം, സംഭാവന എന്നിവയുടെ രൂപത്തിൽ ലഭിക്കുന്ന കോവിഡ് ദുരിതാശ്വാസ സാമഗ്രികൾ സ്വീകരിക്കുന്നതിനും അവയുടെ വിതരണം ഏകോപിപ്പിക്കുന്നതിനും കേന്ദ്ര ആരോഗ്യ മന്ത്രാലയത്തിൽ ഒരു പ്രത്യേക ഏകോപന സെൽ രൂപീകരിച്ചിട്ടുണ്ട്.2021 ഏപ്രിൽ 26 മുതൽ ഈ സെൽ പ്രവർത്തനമാരംഭിച്ചു.2021 ഈ രണ്ടു മുതൽ കേന്ദ്ര ആരോഗ്യമന്ത്രാലയം ഒരു മാതൃക പ്രവർത്തന ചട്ടം രൂപീകരിച്ച് നിലവിൽ വരുത്തി
ഉപരാഷ്ട്രപതിയുടെ കാര്യാലയം
ജമ്മു & കശ്മീരിന്റെ സമഗ്ര വികസനത്തിന് നാം പ്രതിജ്ഞാബദ്ധം ;ഇന്ത്യയുടെ ആഭ്യന്തര കാര്യങ്ങളിൽ ഏതെങ്കിലും ബാഹ്യ ഇടപെടൽ അനാവശ്യം : ഉപരാഷ്ട്രപതി
ന്യൂഡൽഹി , ഏപ്രിൽ 09,2021
ജമ്മു കശ്മീർ ഇന്ത്യയുടെ അവിഭാജ്യ ഘടകമായിഎന്നും തുടരുമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു പ്രസ്താവിച്ചു. കശ്മീരിന്റെ സമഗ്രവികസനത്തിനായുള്ള ഇന്ത്യയുടെ പ്രതിബദ്ധതയെകുറിച്ച് പറഞ്ഞ അദ്ദേഹം എല്ലാ വെല്ലുവിളികളെയും ഐക്യത്തോടെ നേരിടുമെന്ന് അടിവരയിട്ടു പ്രസ്താവിച്ചു.ഇന്ത്യയുടെ ആഭ്യന്തര കാര്യങ്ങളിൽ ഏതെങ്കിലും തരത്തിലുള്ള ബാഹ്യ ഇടപെടൽ അനാവശ്യമാണെന്നും അദ്ദേഹം പറഞ്ഞു.
ജമ്മുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റിന്റെ മൂന്നാമത്തെയും നാലാമത്തെയും ബിരുദധാന ചടങ്ങിൽ സംസാരിച്ച ശ്രീ നായിഡു ലോകത്തിന്റെ യാഥാർത്ഥ്യങ്ങളുമായി പൊരുത്തപ്പെടുന്ന തരത്തിൽ നമ്മുടെ ഉന്നത വിദ്യാഭ്യാസം പുനഃ ക്രമീകരിക്കേണ്ടതിന്റെ ആവശ്യകതയെക്കുറിച്ച് ഊന്നി പറഞ്ഞു.
വിദ്യാഭ്യാസം നൽകുന്നതിൽ സാങ്കേതികവിദ്യയുടെ ആവശ്യകതയും, സാധ്യതയുംമഹാമാരി കാണിച്ചു തന്നു എന്ന് സൂചിപ്പിച്ച ഉപരാഷ്ട്രപതി , സാങ്കേതിക ഉപകരണങ്ങളുടെ കൂടുതൽ വിപുലവും വിവേകപൂർണ്ണവുമായ ഉപയോഗത്തിന് ആഹ്വാനം ചെയ്തു.എന്നിരുന്നാലും, ഈ പ്രക്രിയയിൽ നിലവിലുള്ള ഡിജിറ്റൽ വിഭജനം വർദ്ധിക്കാതെ നോക്കേണ്ടതുണ്ടെന്ന് അദ്ദേഹം മുന്നറിയിപ്പ് നൽകി.
ഒരു പ്രധാന വിദ്യാഭ്യാസ കേന്ദ്രമെന്ന നിലയിൽ പുരാതന കാലം മുതൽ ജമ്മു കാശ്മീർ നൽകിയ മഹത്തായ സംഭാവനകളും ബിരുദ ധാന ചടങ്ങിൽ അദ്ദേഹം അനുസ്മരിച്ചു. പോയ വർഷങ്ങളിൽ ഐ ഐ എം നേടിയ വളർച്ചയെയും , പുരോഗതിയെയും അദ്ദേഹം അഭിനന്ദിച്ചു. കേന്ദ്ര സഹ മന്ത്രി ഡോ .ജിതേന്ദ്ര സിംഗ് , ജമ്മു-കാശ്മീർ ലഫ്റ്റനന്റ് ഗവർണർ ശ്രി മനോജ് സിൻഹ എന്നിവർ ചടങ്ങിൽ സംബന്ധിച്ചു.
IE
(Visitor Counter : 144
ആരോഗ്യ, കുടുംബക്ഷേമ മന്ത്രാലയം
ഇതുവരെ 174.71 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ ഏകദേശം 174.71 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
11.80 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ഭൗമശാസ്ത്ര മന്ത്രാലയം
ഭൗമ സംവിധാന ശാസ്ത്ര രംഗത്തെ മികവിന് ഭൗമശാസ്ത്ര മന്ത്രാലയം നൽകുന്ന പുരസ്കാരങ്ങൾ പ്രഖ്യാപിച്ചു.
(ന്യൂഡൽഹി , ജൂലൈ 29,2020
രാജ്യത്തെ ശാസ്ത്രജ്ഞരും എൻജിനീയർമാരും ഭൗമ സംവിധാന ശാസ്ത്രരംഗത്ത്  നൽകുന്ന സംഭാവനകളെ പ്രോത്സാഹിപ്പിക്കുന്നതിന്റെ ഭാഗമായി ഭൗമശാസ്ത്ര മന്ത്രാലയം നിരവധി പുരസ്കാരങ്ങൾ ഏർപ്പെടുത്തിയിട്ടുണ്ട്. ആജീവനാന്ത മികവിനുള്ള പുരസ്കാരം, കാലാവസ്ഥ ശാസ്ത്ര &സാങ്കേതിക വിദ്യ ; സമുദ്രശാസ്ത്രം; ഭൗമ ശാസ്ത്ര& സാങ്കേതിക വിദ്യ; സമുദ്ര സാങ്കേതികവിദ്യ/ ധ്രുവ ശാസ്ത്രം എന്നീ മേഖലകൾക്ക് ആയുള്ള ദേശീയ പുരസ്കാരം, യുവ ഗവേഷകർക്ക് ഉള്ള രണ്ടു പുരസ്കാരം; വനിതാ ശാസ്ത്രജ്ഞയ്ക്ക് ഉള്ള ഡോക്ടർ അണ്ണാ മണി ദേശീയപുരസ്കാരം എന്നിവയാണ് മന്ത്രാലയം ഏർപ്പെടുത്തിയ പുരസ്കാരങ്ങൾ.
ആജീവനാന്ത മികവിനുള്ള ഈ വർഷത്തെ പുരസ്കാരം പ്രൊ. അശോക് സാഹ്നിക്കാണ് ലഭിച്ചിരിക്കുന്നത്. ബയോ സ്ട്രൈറ്റിഗ്രഫി, വെർട്ടിബ്രറേറ്റ് പാലിയന്റോളജി, ഭൂവൽക്ക ശാസ്ത്രം, എന്നീ മേഖലകളിൽ അദ്ദേഹം നൽകിയ സംഭാവനകൾ പരിഗണിച്ചാണ് പുരസ്കാരം.
സമുദ്രശാസ്ത്രം& സാങ്കേതികവിദ്യ എന്ന മേഖലകൾക്ക് ഉള്ള ദേശീയ പുരസ്കാരം CSIR നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി വിശാഖപട്ടണത്തെ മുതിർന്ന ശാസ്ത്രജ്ഞൻ ഡോ. വി വി എസ് എസ് ശർമ, ഗോവയിലെ ദേശീയ ധ്രുവ - സമുദ്ര ഗവേഷണ കേന്ദ്രം ഡയറക്ടർ ഡോക്ടർ എം രവിചന്ദ്രൻ എന്നിവർക്കാണ് ലഭിച്ചത്.
കാലാവസ്ഥ ശാസ്ത്ര സാങ്കേതിക വിദ്യയ്ക്കുള്ള ദേശീയ പുരസ്കാരം തിരുവനന്തപുരംVSSC ലെ മുതിർന്ന ശാസ്ത്രജ്ഞൻ ഡോക്ടർ എസ് സുരേഷ് ബാബുവിനെ നൽകും. ബ്ലാക്ക് കാർബൺ എയ്റോസോളുകളുടെ അണുവികിരണ സ്വഭാവം മൂലം നമ്മുടെ കാലാവസ്ഥയുടെ സ്ഥിരതയിലും സ്വഭാവത്തിലും ഉണ്ടാവാനിടയുള്ള പ്രത്യാഘാതങ്ങൾ മനസ്സിലാക്കുന്നതിൽ ഡോ.സുരേഷ് ബാബു നൽകിയിരിക്കുന്ന സംഭാവനകൾ നിസ്തുലമാണ്.
ഭൗമ ശാസ്ത്ര സാങ്കേതിക വിദ്യാ രംഗത്തുള്ള ദേശീയ പുരസ്കാരം ബനാറസ് ഹിന്ദു സർവകലാശാലയിലെ ജിയോളജി വകുപ്പിലെ എൻ വി ചലപതിറാവുവി ന് സമ്മാനിക്കും
സമുദ്ര സാങ്കേതികവിദ്യ രംഗത്തുള്ള ദേശീയപുരസ്കാരം ദേശീയ സമുദ്ര സാങ്കേതിക വിദ്യാ കേന്ദ്രം ചെന്നൈ, ഡയറക്ടർ ഡോ. എം എ ആത്മാനന്ദ്നു സമ്മാനിക്കും
ഗോവയിലെ സിഎസ്ഐആർ ദേശീയ സമുദ്ര ഗവേഷണ പഠന കേന്ദ്രത്തിലെ മുതിർന്ന ശാസ്ത്രജ്ഞൻ ഡോ.ലിഡിത ഡി എസ് ഖണ്ടേപാർക്കർ, വനിതാ ശാസ്ത്രജ്ഞയ്ക്ക് ഉള്ള അണ്ണാ മണി പുരസ്കാരം നേടി.
ഐഐടി കാൺപൂരിലെ ഡോ. ഇന്ദിരാ ശേഖർ സെൻ, അഹമ്മദാബാദ് ഭൗതിക ഗവേഷണകേന്ദ്രത്തിലെ ഡോ. അരവിന്ദ് സിംഗ് എന്നിവർക്കാണ് യുവ ഗവേഷക പുരസ്കാരം. ഭൗമ സംവിധാന ശാസ്ത്ര രംഗത്ത് നൽകിയ സംഭാവനകൾ പരിഗണിച്ചാണ് ഇവരെ ഇതിനായി തിരഞ്ഞെടുത്തത്.
ഉപരാഷ്ട്രപതിയുടെ കാര്യാലയം
ആഗോളതലത്തിൽ ഇന്ത്യയുടെ സൗഹാർദ്ദ ബന്ധങ്ങൾ വർധിപ്പിക്കാനായി വിനോദ സഞ്ചാര സാധ്യതകൾ ഉപയോഗപ്പെടുത്തണമെന്ന് ഉപരാഷ്ട്രപതി ആവശ്യപ്പെട്ടു
ആഗോളതലത്തിൽ ഇന്ത്യയുടെ സോഫ്റ്റ് പവർ വർദ്ധിപ്പിക്കുന്നതിന് വിനോദ സഞ്ചാരസാധ്യതകൾ പൂർണ്ണമായും വിനിയോഗിക്കാൻ ഹോസ്പിറ്റാലിറ്റി വ്യവസായമേഖലയോട് ഉപരാഷ്ട്രപതി ശ്രീ എം വെങ്കയ്യ നായിഡു ആവശ്യപ്പെട്ടു. ‘അതിഥി ദേവോ ഭവ’ എന്ന ഇന്ത്യൻ ആശയത്തെ പരാമർശിച്ച ഉപരാഷ്ട്രപതി, നമ്മുടെ സംസ്കാരം, പാചകസമ്പ്രദായം, വിദേശികളെ സ്വീകരിക്കാനുള്ള മനോഭാവം എന്നിവ ഇന്ത്യയിലേക്ക് കൂടുതൽ സന്ദർശകരെ ആകർഷിക്കാൻ സഹായിക്കുമെന്നും പറഞ്ഞു.
ഗോവ ഇൻസ്റ്റിറ്റ്യൂട്ട് ഓഫ് ഹോട്ടൽ മാനേജ്മെന്റിൽ സംസാരിക്കുന്നതിനിടെ ശ്രീ നായിഡു, 87.5 ദശലക്ഷം ആളുകൾക്ക് തൊഴിൽ നൽകുന്ന യാത്രാ, വിനോദ സഞ്ചാര മേഖലയാണ് കൂടുതൽ തൊഴിലവസരങ്ങൾ സൃഷ്ടിക്കുന്നതെന്നും, ഇത് 2018-19 ലെ തൊഴിൽ വിഹിതത്തിന്റെ 12.75 ശതമാനത്തിന് തുല്യമാണെന്നും പറഞ്ഞു. ഈ മേഖലയെയാണ് പകർച്ചവ്യാധി ഏറ്റവും കൂടുതൽ ബാധിച്ചത്. അന്തർ ദേശീയതലത്തിലുള്ള ആഗമനങ്ങൾ കുറയുകയും തൊഴിൽ നഷ്ടം നേരിടുകയും ചെയ്തു. ഈ മാന്ദ്യം താൽക്കാലികമാകുമെന്നും ഹോസ്പിറ്റാലിറ്റി വ്യവസായം വീണ്ടും ഊർജ്വസലമാകുമെന്നും ഉപരാഷ്ട്രപതി ആത്മവിശ്വാസം പ്രകടിപ്പിച്ചു. പ്രാദേശിക വിനോദ സഞ്ചാര കേന്ദ്രങ്ങളിലേക്കുള്ള യാത്രകൾക്ക് പ്രാമുഖ്യം കൊടുക്കണമെന്നും ഉപരാഷ്ട്രപതി ആവശ്യപ്പെട്ടു.
വാണിജ്യ വ്യവസായ മന്ത്രാലയം
നേരിട്ടുള്ള വിദേശ നിക്ഷേപത്തിൽ  നടപ്പ് സാമ്പത്തിക വർഷത്തെ ആദ്യ നാല് മാസങ്ങളിൽ കഴിഞ്ഞ സാമ്പത്തിക വർഷത്തേക്കാൾ 62% വർദ്ധന
ന്യൂ ഡൽഹി: സെപ്റ്റംബർ 22, 2021
നേരിട്ടുള്ള വിദേശ നിക്ഷേപമേഖലയിലെ നയ പരിഷ്കാരങ്ങളും,നിക്ഷേപം സുഗമമാക്കുന്നതിനും ബിസിനസ്സ് സൗഹൃദ അന്തരീക്ഷം സൃഷ്ടിക്കുന്നതിനും സർക്കാർ സ്വീകരിച്ച നടപടികളും രാജ്യത്ത് നേരിട്ടുള്ള വിദേശ നിക്ഷേപത്തിന്റെ ഒഴുക്ക് വർദ്ധിപ്പിക്കാൻ കാരണമായി.
നേരിട്ടുള്ള വിദേശ നിക്ഷേപ മേഖലയിൽ ദൃശ്യമായ ഇനിപ്പറയുന്ന പ്രവണതകൾ ആഗോള നിക്ഷേപകർക്കിടയിൽ പ്രിയപ്പെട്ട നിക്ഷേപ ലക്ഷ്യസ്ഥാനമെന്ന നിലയിൽ രാജ്യത്തിന് ലഭിച്ച അംഗീകാരമാണ്:
നടപ്പ് സാമ്പത്തിക വർഷത്തെ ആദ്യ നാലു മാസങ്ങളിൽ ഇന്ത്യ 27.37 ബില്യൺ യുഎസ് ഡോളറിന്റെ വിദേശ നിക്ഷേപം ആകർഷിച്ചു. കഴിഞ്ഞ വർഷം ഇതേ കാലയളവിനെ അപേക്ഷിച്ച് 62% വർദ്ധന. 2020-21 സാമ്പത്തിക വർഷത്തിൽ16.92 ബില്യൺ യുഎസ് ഡോളറായിരുന്നു ഇത്.
നടപ്പ് സാമ്പത്തിക വർഷത്തെ ആദ്യ നാലു മാസങ്ങളിൽ FDI ഇക്വിറ്റി ഇൻഫ്ലോ 112% വർദ്ധിച്ചു 2021-22 ൽ ഇത് 20.42 ബില്യൺ യുഎസ് ഡോളറാണ്. മുൻ വർഷം 9.61 ബില്യൺ യുഎസ് ഡോളറായിരുന്നു.
നടപ്പ് സാമ്പത്തിക വർഷത്തെ ആദ്യ നാലു മാസങ്ങളിൽ 'വാഹന വ്യവസായ മേഖല ' നേരിട്ടുള്ള വിദേശ നിക്ഷേപത്തിൽ മികച്ച വളർച്ച രേഖപ്പെടുത്തി. 2021-22 ലെ മൊത്തം FDI ഇക്വിറ്റി ഇൻഫ്ലോയുടെ 23% വിഹിതം മേഖല കരസ്ഥമാക്കി. കമ്പ്യൂട്ടർ സോഫ്റ്റ്വെയർ & ഹാർഡ്വെയർ 18%, സേവന മേഖല10% എന്നിവയാണ് തൊട്ടു പിന്നിലുള്ളത്.
നടപ്പ് സാമ്പത്തിക വർഷത്തെ നേരിട്ടുള്ള വിദേശ നിക്ഷേപത്തിൽ ഏറ്റവും കൂടുതൽ സ്വീകാര്യതയുള്ള സംസ്ഥാനം കർണാടകയാണ്. 2021-22  മൊത്തം FDI ഇക്വിറ്റി ഇൻഫ്ലോയുടെ 45% വിഹിതം കർണാടക നേടി. മഹാരാഷ്ട്ര 23% ഡൽഹി 12% എന്നിവയാണ് തൊട്ടു പിന്നിൽ.
(Visitor Counter : 191
പ്രധാനമന്ത്രിയുടെ ഓഫീസ്
ഡോക്ടർമാരുടെ ദിനത്തിൽ പ്രധാനമന്ത്രി ഡോക്ടർമാർക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഡോക്ടർമാരുടെ ദിനത്തിൽ ഡോക്ടർമാരെ അഭിവാദ്യം ചെയ്യുകയും ജീവൻ രക്ഷിക്കുന്നതിലും ഭൂമിയെ ആരോഗ്യകരമാക്കുന്നതിലും അവരുടെ സുപ്രധാന പങ്ക് അംഗീകരിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"ജീവൻ രക്ഷിക്കുന്നതിലും നമ്മുടെഭൂമിയെ ആരോഗ്യകരമാക്കുന്നതിലും പ്രധാന പങ്ക് വഹിക്കുന്ന കഠിനാധ്വാനികളായ എല്ലാ ഡോക്ടർമാർക്കും ഡോക്ടേഴ്സ് ദിന ആശംസകൾ."
പ്രധാനമന്ത്രിയുടെ ഓഫീസ്
ഡെറാഡൂണിൽ നിന്ന് ഡൽഹിയിലേക്കുള്ള വന്ദേ ഭാരത് എക്സ്പ്രസിന്റെ കന്നിയാത്ര മെയ് 25ന് പ്രധാനമന്ത്രി ഫ്ലാഗ് ഓഫ് ചെയ്യും
ഉത്തരാഖണ്ഡിന്റെ ആദ്യ വന്ദേഭാരത് ആണിത്
പുതുതായി വൈദ്യുതീകരിച്ച റെയിൽ പാതകൾ പ്രധാനമന്ത്രി രാജ്യത്തിന് സമർപ്പിക്കുകയും ഉത്തരാഖണ്ഡിനെ 100% വൈദ്യുതീകരിച്ച റെയിൽ പാതകളുള്ള സംസ്ഥാനമായി പ്രഖ്യാപിക്കുകയും ചെയ്യും
ഡെറാഡൂണിൽ നിന്ന് ഡൽഹിയിലേക്കുള്ള വന്ദേ ഭാരത് എക്സ്പ്രസിന്റെകന്നി ഓട്ടം മെയ് 25ന് രാവിലെ 11 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ ഫ്ലാഗ് ഓഫ് ചെയ്യും.
ഉത്തരാഖണ്ഡിൽ അവതരിപ്പിക്കുന്ന ആദ്യ വന്ദേഭാരത് ആയിരിക്കും ഇത്. ലോകോത്തര സൗകര്യങ്ങളോടെ, സുഖപ്രദമായ യാത്രാനുഭവത്തിന്റെ ഒരു പുതിയ യുഗത്തിന് ഇത് സാക്ഷ്യം വഹിക്കും, പ്രത്യേകിച്ച് സംസ്ഥാനത്തേക്ക് യാത്ര ചെയ്യുന്ന വിനോദസഞ്ചാരികൾക്ക്. കവച്ച് സാങ്കേതിക വിദ്യ ഉൾപ്പെടെയുള്ള നൂതന സുരക്ഷാ സംവിധാനങ്ങളോടെയാണ് ട്രെയിൻ തദ്ദേശീയമായി നിർമ്മിച്ചിരിക്കുന്നത്.
പൊതുഗതാഗതത്തിന് മാലിന്യ രഹിത മാർഗങ്ങൾ ലഭ്യമാക്കുക എന്ന പ്രധാനമന്ത്രിയുടെ കാഴ്ചപ്പാടിൽ നയിക്കപ്പെടുന്ന ഇന്ത്യൻ റെയിൽവേ രാജ്യത്തെ റെയിൽവേ പാതകൾ പൂർണമായും വൈദ്യുതീകരിക്കാനുള്ള ശ്രമത്തിലാണ്. ഈ ദിശയിൽ മുന്നോട്ടുപോകുമ്പോൾ, പ്രധാനമന്ത്രി ഉത്തരാഖണ്ഡിൽ പുതുതായി വൈദ്യുതീകരിച്ച റെയിൽ പാതയുടെ ഭാഗങ്ങൾ സമർപ്പിക്കും. ഇതോടെ സംസ്ഥാനത്തെ മുഴുവൻ റെയിൽവേ റൂട്ടുകളും 100% വൈദ്യുതീകരിക്കപ്പെടും. വൈദ്യുതീകരിച്ച ഭാഗങ്ങളിൽ വൈദ്യുത ട്രാക്ഷൻ ഉപയോഗിച്ച് ഓടുന്ന ട്രെയിനുകൾ ട്രെയിനുകളുടെ വേഗത വർദ്ധിപ്പിക്കുകയും ചരക്ക് ശേഷി കൂട്ടുകയും ചെയ്യും.
ND
(
വാര്ത്താവിതരണ പ്രക്ഷേപണ മന്ത്രാലയം
വാതുവെപ്പ്, ചൂതാട്ടം എന്നിവയുടെ പരസ്യങ്ങൾക്കെതിരെ കേന്ദ്ര വാർത്ത വിതരണ പ്രക്ഷേപണ മന്ത്രാലയം പുതിയ മാർഗ്ഗനിർദേശം പുറപ്പെടുവിച്ചു
വാതുവെപ്പ് പ്ലാറ്റ്ഫോമുകൾ പ്രോത്സാഹിപ്പിക്കുന്നതിൽ നിന്ന് വിട്ടുനിൽക്കാൻ മാധ്യമങ്ങളോട് ആവശ്യപ്പെട്ടു
വാതുവെപ്പ് പ്ലാറ്റ്ഫോമുകളുടെ പരസ്യങ്ങൾ ഇന്ത്യൻ നിയമങ്ങൾ ലംഘിച്ചുള്ളതാണെന്ന് മന്ത്രാലയം ആവർത്തിച്ചു
ന്യൂഡൽഹി : ഏപ്രിൽ 06, 2023
വാതുവെപ്പ് പ്ലാറ്റ്ഫോമുകളുടെ പരസ്യങ്ങൾ/പ്രമോഷണൽ ഉള്ളടക്കങ്ങൾ എന്നിവ നൽകുന്നതിൽ നിന്ന് വിട്ടുനിൽക്കാൻ കേന്ദ്ര വാർത്താവിതരണ പ്രക്ഷേപണ മന്ത്രാലയം ഇന്ന് മാധ്യമ സ്ഥാപനങ്ങൾക്കും മാധ്യമ പ്ലാറ്റ്ഫോമുകൾക്കും ഓൺലൈൻ പരസ്യ സ്ഥാപനങ്ങൾക്കും നിർദ്ദേശം നൽകി.
വാതുവയ്പ്പ് വെബ്സൈറ്റുകളുടെ പരസ്യങ്ങളും പ്രൊമോഷണൽ ഉള്ളടക്കവും നൽകിയ മുഖ്യധാരാ ഇംഗ്ലീഷ്, ഹിന്ദി പത്രങ്ങളുടെ സമീപകാല നടപടിയിൽ കേന്ദ്ര വാർത്ത വിതരണ പ്രക്ഷേപണ മന്ത്രാലയം ഇന്ന് ശക്തമായ പ്രതിഷേധം അറിയിച്ചു. പത്രങ്ങൾ, ടെലിവിഷൻ ചാനലുകൾ, ഓൺലൈൻ വാർത്താ പ്രസാധകർ എന്നിവയുൾപ്പെടെ എല്ലാ തരം മാധ്യമങ്ങൾക്കും ഇത് സംബന്ധിച്ച് മാർഗ്ഗനിർദേശം നൽകിയിട്ടുണ്ട്.കൂടാതെ സമീപകാലത്ത് അത്തരം പരസ്യങ്ങൾ മാധ്യമങ്ങളിൽ പ്രത്യക്ഷപ്പെട്ടതിന്റെ ഉദാഹരണങ്ങൾ പ്രത്യേകം എടുത്തു കാണിക്കുകയും ചെയ്തു.
തങ്ങളുടെ വെബ്സൈറ്റിൽ ഒരു സ്പോർട്സ് ലീഗ് കാണാൻ പ്രേക്ഷകരെ പ്രോത്സാഹിപ്പിക്കുന്ന ഒരു പ്രത്യേക വാതുവെപ്പ് പ്ലാറ്റ്ഫോം പ്രമോഷൻ പരിപാടിയെ മന്ത്രാലയം എതിർത്തു. ഇത് പ്രഥമദൃഷ്ട്യാ 1957-ലെ പകർപ്പവകാശ നിയമത്തിന്റെ ലംഘനമാണ്.
മാധ്യമങ്ങളുടെ നിയമപരമായ ബാധ്യതയും ധാർമിക കടമയും എടുത്തുപറഞ്ഞുകൊണ്ട്, പ്രസ് കൗൺസിലിന്റെ പത്രപ്രവർത്തന പെരുമാറ്റ ചട്ടങ്ങളിലെ വ്യവസ്ഥകളെയും പുതിയ മാർഗനിർദേശം പരാമർശിക്കുന്നു. "നിയമവിരുദ്ധമായ കാര്യങ്ങൾ ഉൾപ്പെടുന്ന ഒരു പരസ്യവും പത്രങ്ങൾ പ്രസിദ്ധീകരിക്കാൻ പാടില്ല...". കൂടാതെ "പത്രങ്ങളും ആനുകാലികങ്ങളും പരസ്യങ്ങൾ ധാർമ്മികവും നിയമപരവുമായ കോണുകളിൽ നിന്ന് പരിശോധിക്കണം.1867 പിആർബി നിയമത്തിലെ സെക്ഷൻ 7 പ്രകാരം പരസ്യം ഉൾപ്പെടെയുള്ള എല്ലാ ഉള്ളടക്കങ്ങളുടെയും ഉത്തരവാദിത്തം എഡിറ്റർക്കുണ്ട്. വളരെ വലിയ പൊതു ഉത്തരവാദിത്തം നിർവഹിക്കുന്ന മാധ്യമങ്ങളുടെ ഏക ലക്ഷ്യം വരുമാനം ഉണ്ടാക്കുക മാത്രമായിരിക്കരുത്" എന്നിങ്ങനെ മാധ്യമ ചട്ടങ്ങളും ഈ മാർഗ്ഗനിർദേശത്തിൽ പരാമർശിക്കുന്നു
വാതുവയ്പ്പും ചൂതാട്ടവും നിയമവിരുദ്ധമാണെന്നും അതിനാൽ അത്തരം പ്രവർത്തനങ്ങളുടെ നേരിട്ടുള്ളതോ പരോക്ഷമായോ പരസ്യങ്ങൾ നൽകുന്നത് ഉപഭോക്തൃ സംരക്ഷണ നിയമം 2019, പ്രസ് കൗൺസിൽ ആക്ട് 1978, ഇൻഫർമേഷൻ ടെക്നോളജി ആക്ട് 2021,മറ്റ് പ്രസക്തമായ ചട്ടങ്ങൾ എന്നിവയ്ക്ക് വിരുദ്ധമാണെന്നും 2022ജൂൺ, ഒക്ടോബർ മാസങ്ങളിൽ മന്ത്രാലയം നേരത്തെ മുന്നറിയിപ്പ് നൽകിയിരുന്നു.
ഇന്ന് പുറപ്പെടുവിച്ച മാർഗനിർദേശം ലിങ്കിൽ ലഭ്യമാകുന്നതാണ്
https://mib.gov.in/sites/default/files/06.04.2023%20Advisory%20on%20Betting%20Advertisements.pdf
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ചില്ലറ വിൽപന വില വർധിക്കുന്നത് തടയാൻ പ്രധാന ഉപഭോഗ കേന്ദ്രങ്ങളിൽ വിതരണം ചെയ്യുന്നതിനായി എപി, കർണാടക, മഹാരാഷ്ട്ര എന്നിവിടങ്ങളിൽ നിന്ന് തക്കാളി സംഭരിക്കാൻ ഉപഭോക്തൃ കാര്യ വകുപ്പ് നിർദ്ദേശം നൽകി
ന്യൂ ഡൽഹി: ജൂലൈ 12, 2023
ചില്ലറ വിൽപന വില പരമാവധി വർധിച്ച പ്രധാന ഉപഭോഗ കേന്ദ്രങ്ങളിൽ ഒരേസമയം വിതരണം ചെയ്യുന്നതിനായി ആന്ധ്രാപ്രദേശ്, കർണാടക, മഹാരാഷ്ട്ര എന്നിവിടങ്ങളിലെ മണ്ഡികളിൽ നിന്ന് തക്കാളി ഉടൻ സംഭരിക്കാൻ ദേശീയ കാർഷിക സഹകരണ വിപണന ഫെഡറേഷനും  നാഷണൽ കോഓപ്പറേറ്റീവ് കൺസ്യൂമർ ഫെഡറേഷനും  ഉപഭോക്തൃകാര്യ വകുപ്പ് നിർദേശം നൽകി. കഴിഞ്ഞ ഒരു മാസത്തിൽ.
 അടിസ്ഥാനത്തിലാണ് വിതരണം ലക്ഷ്യമിടുന്ന കേന്ദ്രങ്ങൾ കണ്ടെത്തിയത്.
പ്രധാനമന്ത്രിയുടെ ഓഫീസ്
പുരുഷന്മാരുടെ അമ്പെയ്ത്ത് ഇനത്തിൽ വെള്ളി മെഡൽ നേടിയ അതനു ദാസ്, തുഷാർ ഷെൽക്കെ, ബൊമ്മദേവര ധീരജ് എന്നിവർക്ക് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ പുരുഷന്മാരുടെ അമ്പെയ്ത്ത് ഇനത്തിൽ വെള്ളി മെഡൽ നേടിയ അതനു ദാസ്, തുഷാർ ഷെൽക്കെ, ബൊമ്മദേവര ധീരജ് എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
"പുരുഷന്മാരുടെ അമ്പെയ്ത്ത് റികർവ് ടീം വെള്ളി മെഡൽ കൊണ്ടുവന്നപ്പോൾ ആഹ്ളാദത്തിന്റെ നിമിഷം. അതനു ദാസ്, തുഷാർ ഷെൽക്കെ, ബൊമ്മദേവര ധീരജ് എന്നിവർക്ക് അഭിനന്ദനങ്ങൾ. അർപ്പണബോധവും നിശ്ചയദാർഢ്യവും വ്യക്തമാക്കുന്ന പ്രകടനമായിരുന്നു അവരുടേത്.”
A moment of jubilation as our Men's Archery Recurve team brings home the Silver Medal. Congratulations, @ArcherAtanu, Tushar Shelke and @BommadevaraD, Keep it up! Theirs was a focused performance marked with dedication and determination. pic.twitter.com/xugJsRMACM
— Narendra Modi  October 6, 2023
നിതി ആയോഗ്
നീതി ആയോഗ് കയറ്റുമതി തയ്യാറെടുപ്പ് സൂചിക 2021 ന്റെ രണ്ടാം പതിപ്പ് പുറത്തിറക്കി
ന്യൂ ഡൽഹി, മാർച്ച് 25, 2022
നീതി ആയോഗ്, ഇൻസ്റ്റിറ്റ്യൂട്ട് ഓഫ് കോംപറ്റിറ്റീവ്നസിന്റെ പങ്കാളിത്തത്തോടെ, കയറ്റുമതി തയ്യാറെടുപ്പ് സൂചിക  2021 ഇന്ന് പുറത്തിറക്കി.
ഇന്ത്യയുടെ കയറ്റുമതി നേട്ടങ്ങളുടെ സമഗ്രമായ വിശകലനമാണ് റിപ്പോർട്ട്. സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും അവരുടെ പ്രകടനം താരതമ്യപ്പെടുത്തുന്നതിനും മെച്ചപ്പെട്ട നയ സംവിധാനങ്ങൾ വികസിപ്പിക്കുന്നതിന് തടസ്സമായ വെല്ലുവിളികൾ വിശകലനം ചെയ്യുന്നതിനും അത് വഴി കയറ്റുമതി-അധിഷ്ഠിത വളർച്ചയെ പ്രോത്സാഹിപ്പിക്കുന്നതിനും ഈ സൂചിക ഉപയോഗിക്കാം.
നയം, ബിസിനസ് അന്തരീക്ഷം, കയറ്റുമതി അന്തരീക്ഷം, കയറ്റുമതി പ്രകടനം എന്നീ 4 പ്രധാന മാനദണ്ഡങ്ങളുടെയും ഒപ്പം 11 ഉപ-മാനദണ്ഡങ്ങളുടെയും അടിസ്ഥാനത്തിലാണ് ഇ പി ഐ സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും റാങ്ക് ചെയ്യുന്നത്.
നീതി ആയോഗ് വൈസ് ചെയർമാൻ ഡോ രാജീവ് കുമാറാണ് സൂചിക പുറത്തിറക്കിയത്. നീതി ആയോഗ് സിഇഒ അമിതാഭ് കാന്ത്, വാണിജ്യ വകുപ്പ് സെക്രട്ടറി ബിവിആർ സുബ്രഹ്മണ്യം, മറ്റ് പ്രമുഖർ എന്നിവരും പങ്കെടുത്തു.
'തീരദേശ സംസ്ഥാനങ്ങളിൽ' ഭൂരിഭാഗവും മികച്ച പ്രകടനം കാഴ്ചവെക്കുന്നവരാണെന്ന് ഈ പതിപ്പ് വ്യക്തമാക്കുന്നു. തുടർച്ചയായി രണ്ടാം തവണയും ഗുജറാത്ത് ഏറ്റവും മികച്ച പ്രകടനം കാഴ്ചവച്ചു.
ഇന്ത്യയുടെ കയറ്റുമതി പ്രോത്സാഹനത്തിന് ഇ പി ഐ 2021 മൂന്ന് പ്രധാന വെല്ലുവിളികൾ ചൂണ്ടിക്കാട്ടുന്നു. കയറ്റുമതി അടിസ്ഥാന സൗകര്യത്തിലെ പ്രാദേശിക വ്യത്യാസങ്ങൾ, സംസ്ഥാനങ്ങളിലുടനീളം ദുർബലമായ വ്യാപാര പിന്തുണയും വളർച്ചാ പ്രോത്സാഹനവും, സങ്കീർണ്ണവും തനതുമായ കയറ്റുമതി പ്രോത്സാഹിപ്പിക്കുന്നതിനുള്ള ഗവേഷണ-വികസന അടിസ്ഥാന സൗകര്യങ്ങളുടെ അഭാവം എന്നിവയാണവ.
RRTN
(Visitor Counter : 322
പ്രധാനമന്ത്രിയുടെ ഓഫീസ്
റിപ്പബ്ലിക് ഓഫ് സെനഗൽ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 ഓഗസ്റ്റ് 24-ന് ജോഹന്നാസ്ബർഗിൽ 15-ാമത് ബ്രിക്സ് ഉച്ചകോടിയുടെ ഭാഗമായി സെനഗൽ റിപ്പബ്ലിക്കിന്റെ പ്രസിഡന്റ് മാക്കി സാലുമായി കൂടിക്കാഴ്ച്ച നടത്തി.
വ്യാപാരം, നിക്ഷേപം, പ്രതിരോധം, സുരക്ഷ, ഊർജം, ഖനനം, കൃഷി, ഫാർമസ്യൂട്ടിക്കൽസ്, റെയിൽവേ, ശേഷി വർധിപ്പിക്കൽ, സംസ്കാരം, ജനങ്ങൾ തമ്മിലുള്ള ബന്ധം തുടങ്ങി വിവിധ മേഖലകളിൽ തങ്ങളുടെ ഉഭയകക്ഷി പങ്കാളിത്തം വർധിപ്പിക്കുന്നതിനുള്ള മാർഗങ്ങളെക്കുറിച്ച് ഇരു നേതാക്കളും ഫലപ്രദമായ ചർച്ചകൾ നടത്തി.
വോയ്സ് ഓഫ് ഗ്ലോബൽ സൗത്ത് ഉച്ചകോടിയിൽ പങ്കെടുത്തതിനും കഴിഞ്ഞ വർഷം ആഫ്രിക്കൻ യൂണിയനിലെ ശക്തമായ നേതൃത്വത്തിനും പ്രസിഡന്റ് സാലിനെ പ്രധാനമന്ത്രി അഭിനന്ദിച്ചു.
ചന്ദ്രയാൻ മിഷന്റെ വിജയത്തിൽ പ്രസിഡന്റ് സാൽ പ്രധാനമന്ത്രിയെ അഭിനന്ദിക്കുകയും ആഫ്രിക്കൻ യൂണിയന്റെ ജി 20 യിൽ സ്ഥിരാംഗത്വത്തിനുള്ള ഇന്ത്യയുടെ ശ്രമങ്ങൾക്ക് നന്ദി അറിയിക്കുകയും ചെയ്തു. വികസ്വര രാജ്യങ്ങളുടെ മുൻഗണനകളെ വാദിക്കുന്നതിലെ പ്രധാനമന്ത്രിയുടെ നേതൃത്വത്തെ അദ്ദേഹം അഭിനന്ദിക്കുകയും ഇന്ത്യയുടെ അദ്ധ്യക്ഷതയിൽ വരാനിരിക്കുന്ന ജി 20 ഉച്ചകോടിയുടെ വിജയത്തിന് ആശംസകൾ അറിയിക്കുകയും ചെയ്തു.
ND
(